cyanic-selkie/wikianc huggingface dataset:
Սանտա Պուդենցիանա բազիլիկ
Կապելլաներ
Վերջինս Caetani ընտանիքի (Բոնիփակիոս VIII ընտանիքը) աղոթարանն է եղել։ Ձևավորել է Կապրիանո դա Վոլտերրան 1588 թվականին, իսկ նրա մահից հետո, 1601 թվականին, ավարտել է Կառլո Մադեռնան։ Աղոթարանում աչքի են ընկնում հատակի խճանկարները։ Սյուները ամոլիտիապատ են։ Ջիովանի Պաոլո Ռոսսետին 1621 թվականին նկարել է "Santa Prassede e santa Pudenziana raccolgono il sangue dei martiri" նկարը, ինչպես նաև առաստաղի Ավետարանչականների ֆրեսկոն։ Որմնախորշում կանգնեցված Սուրբ Պուդենցիանայի արձանը Քլոդ Ադամի աշխատանքն է։
1969 թվականին Պուդենցիանայի և Պրակսեդայի անունները հեռացվել են Հռոմեական օրացույցից։
Արտաքին հղումներ
Կատեգորիա:Վատիկան Կատեգորիա:Հռոմի կաթոլիկ եկեղեցիներ
Սամոսատի ճակատամարտ
Սամոսատի ճակատամարտ, ռազմական բախում Պավլիկյանների և Բյուզանդական կայսրության միջև, որը տեղի է ունեցել 859 թվականին Սամոսատում ։
Նախապատմություն
9-րդ դարի սկզբից իրադրությունը սկսում է փոխվել։ Բյուզանդական կայսրության նոր արշավանքները պավլիկյաններին ստիպում են դաշնակցել արաբների հետ։ Արաբները, որոնք բավարար ներուժ չունեին խալիֆայության քայքայումը դադարեցնելու համար, սկսում են դաշնակցել պավլիկյանների հետ և փոխել իրենց վերաբերմունքը նրանց հանդեպ։ Սարգիս-Տյուքիկոսի օրոք (801-835) շարժումը վերելք է ապրել։
Թեոփիլոս կայսեր (829-842) և նրա կնոջ՝ Թեոդորա Մամիկոնյանի օրոք (842-856) կայսությունում նոր թափ են ստանում պավլիկյանների հալածանքները։ Բյուզանդացիները կարողանում են սպանել Սերգիոսին, որին հետևում էին նրա աշակերտների հետպնդումները։ Պավլիկյանների հարցը լուծելու նպատակով Թեոդորան 843 թվականին հզոր արշավանք է ձեռնարկում։ Պավլիկյանների շարքերում վերսկսված վեճերը թուլացնում էին շարժումը, որի ղեկավարների մի մասը կարծում էին, որ առանց կրոնական հիմնավորման անհնար է դիմակայել բյուզանդացիներին, իսկ մյուս մասը պնդում էր, որ բյուզանդացիների դեմ պայքարում հաղթանակի հասնելու համար պետք էր շարժումը վերափոխել ազատագրականի։
Սերգիոսի սպանությունից հետո նրա մի շարք աշակերտներ կարողանում են վերացնել ներքին պառակտումը, իսկ Թեոդորայի ձեռնարկած արշավանքի նախօրյակին պավլիկյանները միասնական ճակատ են կազմում։ Ներքին պառակտումը վերացնելուց հետո պավլիկյանները միանում են արաբ ամիրա Օմար իբն-Աբդուլլա ալ-Ակթայի արշավանքին և բարենպաստ դիրքեր գրավում։ Բյուզանդական բանակի քանակը կազմում էր 40 հազար, և Թեոդորան կարծում էր, որ հնարավոր կլինի հաղթել հայ-արաբական ճակատին մեկ հարվածով։ Բյուզանդական մեծաքանակ բանակի հրամանտար է նշանակվում Լոգոթետ Թեոկտւստը, որը կայսրուհու քաղաքականության իրականացման պաշտպաններից մեկն էր։ Բյուզանդացիների ուժերը կենտրոնանում են Փոքր Հայքի սահմանամերձ շրջաններում, որից հետո բանակը նախաձեռնությունը հանձնում է հայ-արաբական ճակատին։ Պավլիկյանները կարճ ժամանակում կարողանում են ուժերը միավորել արաբների հետ և հաղթանակ տանել բյուզանդացիների նկատմամբ։ Այս պարտությունից հետո Թեոդորա կայսրուհին պավլիկյանների դեմ կենտրոնացնում է Բյուզանդիայի գրեթե ամբողջ ռազմական ներուժը։
Ազատագրական շարժումը նոր վերելք է ապրել բյուզանդական բանակի նախկին զինվորական Կարապետի օրոք, որն առաջնորդել է շարժումը 845 թվականից մինչև 863 թվականը։
Կարապատը, ցանկանալով շարժման կենտրոն ստեղծել, 855 թվականին Փոքր Հայքի և Բարձր Հայքի սահմանին հիմնում է Տևրիկ քաղաքը։ Նույն թվականին Կարապետը կարողանում է Տարսոնի և Հայաստանի սահմանային շրջանների արաբ կառավարիչ Ալի իբն-Յահյա ալ-Արմանիի հետ համատեղ արշավանք ձեռնարկել դեպի Բյուզանդիայի սահմանային շրջաններ։ Թեոդորա կայսրուհու մահից հետո գահը ժառանգում է նրա որդի Միքայել Գ-ն, որը Բյուզանդիայի «արևելյան» քաղաքականությունը ձախողման է տանում՝ որոշելով շարունակել նախկին քաղաքականությունը։ Կայսրը արաբական խալիֆայության թուլացման պայմաններում որոշում է արշավանք սկսել։
Նախապատրաստական աշխատանքներից հետո, որոնք տևել էին շուրջ երեք տարի, 859 թվականին Բյուզանդիայի նորընտիր կայսրը արշավանք է ձեռնարկում պավլիկյանների դեմ։ Բյուզանդական արքունիքը կարծում էր, որ արշավանքի արդյունքում հնարավոր կլինի ճնշել պավլիկյան շարժումը։
Բյուզանդացիներն առաջին հաջողություններից հետո պաշարում են Սամոսատ ամրոցը, որտեղ ամրացել էին պավլիկյանները։
Պաշտպանություն
Սամոստի պաշարմանը հաջորդած երկու օրերի ընթացքում բյուզանդացիները փորձում էին կտրել Սամոսատի կապն արտաքին աշխարհի հետ։ Բյուզանդացիներին հաջողվում է ավարտել նախապես պլանավորված աշխատանքների մի մասը, որի պատճառով նրանց զգոնությունն ընկնում է։
Արտագրոհ
Պաշմարման երրորդ օրը նախապատրաստական աշխատանքներից հետո հայոց զորամասերը Կարապետի գլխավորությամբ արտագրոհի են դիմում՝ գերի հանձնվելու փոխարեն։
Ծանոթագրություններ
Կատեգորիա:Բյուզանդիայի ճակատամարտեր Կատեգորիա:Պավլիկյանների ճակատամարտեր
Հովհաննես (Գոշավանքի ճարտարապետ)
Հովհաննես, (ծն. և մահ. թթ. անհտ.), XII դարի վերջի–XIII դարի սկզբի հայ ճարտարապետ։
Եղել է Մխիթար Հյուսնի աշակերտն ու գործակիցը Գոշավանքի եկեղեցիներն ու գավիթը կառուցելիս։
Պատկերասրահ
Գոշավանքի գավիթը
Ծանոթագրություններ
Կատեգորիա:Հայ ճարտարապետներ
Կատակները մի կողմ (ֆիլմ, 1984)
Կատակները մի կողմ («Шутки в сторону»), Մաքսիմ Գորկու անվան կինոստուդիայի խորհրդային երաժշտական կատակերգություն, որ նկարահանվել է 1984 թվականին ։
Սյուժե
Դիմա Մանոխինը մանկուց սիրում է կրկեսը և երազում է դառնալ ծաղրածու։ Մի օր նա այցելում է առողջարանում գտնվող իր համադասարանցի Լենային։ Լենային սրտապնդելու համար Դիման սկսում է նրան ուրախացնել։ Շուտով նրա կատակներն ու զվարճանքները սկսում են բուժիչ ազդեցություն ունենալ ոչ միայն համադասարանցու, այլ նաև առողջարանի մնացած հիվանդների վրա։
Պրեմիերա
Ֆիլմի պրեմիերան տեղի է ունեցել 1985 թվականի սեպտեմբերին։
Արտաքին հղումներ
Կատեգորիա:Խորհրդային ֆիլմեր Կատեգորիա:1984 ֆիլմեր Կատեգորիա:Խորհրդային կինոկատակերգություններ Կատեգորիա:Մաքսիմ Գորկու անվան կինոստուդիայի ֆիլմեր
S.T.D (Shelters to Deltas)
S.T.D (Shelters to Deltas), ամերիկացի հիփ հոփ երգչուհի Քափքեյքի երկրորդ միքսթեյփն է։ Այն ինքնուրույն թողարկվեց 2016 թվականի հունիսի 19–ին։ Սրան նախորդել էր ռեփերի առաջին միքսթեյփ «Cum Cake»–ը և սինգլներ «Best Dick Sucker»–ը և «Panda (Remix)»–ը։
Թողարկումից հետո S.T.D–ն հիմնականում ստացավ դրական արձագանքներ երաժշտական քննադատների կողմից, որոնք գնահատեցին ալբոմի բաց բնույթը և թեմաների կատարումը։ Միքսթեյփը տեղ գտավ Rolling Stone–ի «2016 թվականի այժմյա լավագույն ռեփ ալբոմները» ցուցակում։
Պատմություն և թողարկում
Քափքեյքը համագործակցել է տարբեր արտիստների հետ՝ Զաքարիայի «Hood Rich», Կիլոյի «Short Bus», Բիգ Միշիի «Muve», Մայկեի «Man Pussy» սինգլերում հանդես գալով։ Բազմիցս աշխատել է պրոդյուսեր Բենզո Ֆլայի հետ, ինչպես նաև երգել է վերջինիս Random Act ալբոմի «Like a Snapback» սինգլում     ։
S.T.D (Shelters to Deltas)–ը թողարկվեց 2016 թվականի հունիսի 19–ին՝ iTunes, Soundcloud, Google Play և Spotify գնելու և աուդիոծառայության հարթակներում  ։
Սինգլներ
Ալբոմի գլխավոր սինգլ «Best Dick Sucker»–ը թողարկվեց ապրիլի 25–ին, 2016, իսկ «Panda (Remix)»–ը՝ մայիսի 15–ին, 2016 ։
Տեսահոլովակներ
S.T.D'–ի առաջին սինգլ «Best Dick Sucker»–ի տեսահոլովակը թողարկվեց ապրիլի 25–ին, 2016 ։ «Opportunity»–ն ստացավ տեսահոլովակ հունվարի 25–ին, 2016 ։ «Doggy Style»–ի հոլովակը լույս տեսավ հուլիսի 6–ին, 2016 ։ Հուլիսի 14–ին, 2016, թողարկվեց «Motherlands» երգի տեսահոլովակը ։ Հոլովակը «Sweet N Low» երգի համար դուրս եկավ օգոստոսի 24–ին, 2016 ։ «Interruption» վերջին երգն էր միքսթեյփից, որը ստացավ տեսահոլովակ՝ սեպտեմբերի 11–ին, 2016 ։
Քննադատական արձագանքներ
Rolling Stone–ը միքսթեյփին ընդգրկեց իր կազմած «2016 թվականի այժմյա լավագույն ռեփ ալբոմները» ցանկում։ Ամսագրի աշխատակից Քրիստոֆեր Վեինգարթենը միքսթեյփի մասին ասել է․ «Այն բավականին կեղտոտ և զվարճալի ալբոմ է, որը կպահի Բլոուֆլայի պատիվը մահից հետո տարիներ շարունակ» ։ The Fader էլեկտրոնային ամսագրի Մայլս Տանզերը գնահատեց միքսթեյփում երգերի խոսքերը, նշելով, որ «Cool Fuck»–ը և «Best Dick Sucker»–ը «օրհներգային երգեր են, որոնք քննարկում են սեքսն ու սերմնահեղուկը՝ եռանդուն, կատարերգական և ստեղծագործական կերպով»ref> ։
Երգացանկ
Ստեղծագործությունների մասին տեղեկությունները վերցված են SoundCloud և iTunes հարթակներից։
Ծանոթագրություններ
Կատեգորիա:2016 ալբոմներ Կատեգորիա:Ամերիկյան ալբոմներ Կատեգորիա:Քափքեյքի ալբոմներ
Բալթիկայի կրտսեր նավաստիներին (հուշարձան)
«Բալթիկայի կրտսեր նավաստիներին» (Памятник «Юнгам Балтики»), հուշարձան Ռուսաստանի Սանկտ Պետերբուրգ քաղաքի Վասիլեոստրովսկի շրջանում։ Այն տեղադրվել է 1999 թվականի մայիսի 24-ին` նույնանուն հրապարակում ։ Հուշարձանի նախագիծը մշակվել և իրականացվել Կարմիր դրոշի կրկնակի շքանշանակիր Բալթիական նավատորմի վետերան կրտսեր նավաստիների միության ուժերով ։
Նկարագրություն
Հուշարձանի գրանիտե պատվանդանին, որի վրա փորագրված են «Բալթիկայի կրտսեր նավաստիներին» մակագրությունը և «1941» ու «1945» թվականները, նստած է պատանի նավաստին։ Քանդակը ձուլված է բրոնզից, իսկ պատվանդանը պատրաստված է մոխրագույն գրանիտից։ Քանդակագործն է Լ. Յ. Էյդլինը, ճարտարապետը` Վ. Լ. Սպիրիդոնովը, նկարիչները` Վ. Գ. Պասարարը և Ի. Գ. Ուրալովը ։
Հուշարձանի բարձրությունը 150 սմ է, քանդակը ձուլվել է Մոսկվայի «Սկուլպտուրա» կոմբինատում ։
Պատմություն
«Բալթիկայի կրտսեր նավաստիներին» հուշարձանի բացումը տեղի է ունեցել 1999 թվականի մայիսի 24-ին` Բալթիկայի կրտսեր նավաստիների հրապարակում։ Նվիրված է Հայրենական մեծ պատերազմին մասնակցած Բալթյան կրտսեր նավաստիների հիշատակին։ 1942 թվականից սկսած Բալթյան նավատորմում կազմակերպվել են կրտսեր նավաստիների վաշտեր, որտեղ շուրջ 2000 պատանիներ ուսումնասիրել են ռազմական արվեստ, այնուհետև մասնակցել են մարտական գործողություններին, իսկ խաղաղ պայմաններում նավարկուղիները մաքրել են ականներից և խորտակված ռումբերից ։
Հուշարձանի հասցեն` Վասիլևսկի կղզի, Բալթիկայի կրտսեր նավաստիների հրապարակ ։
Tripwire Interactive
Tripwire Interactive, մասնավոր ընկերություն, որը մասնագիտացված է համակարգչային խաղերի մշամամբ։ Տեղակայված է Ջորջիա նահանգում (ԱՄՆ)։
Պատմություն
Tripwire Interactive ընկերությունը հիմնադրվել է Red Orchestra: Combined Arms-ի մշակողների կողմից Unreal Tournament 2004 խաղի մշակման համար։ Red Orchestra-ը հաղթեց Make Something Unreal մրցույթի ժամանակ, և թիմը ստացավ Unreal Engine 2.5 խաղային շարժիչի օգտագործման լիցենզիան, որից հետո ձեռնամուխ եղավ Red Orchestra: Ostfront 41-45 խաղի մշակմանը, որը հիմնված էր նախկին խաղերի փոփոխությունների վրա։
2009 թվականին թողարկվեց Killing Floor խաղը, որը նույնպես թողարկվել է նախկին խաղերի փոփոխությունների արդյունքում։ Խաղը մի քանի անգամ ընդգրկվել է Steam-ի ամենահայտնի խաղերի ցանկում։ 2009 թվականին Tripwire Interactive ընկերությունը հայտարարեց մրցույթ՝ «Killing Floor Grindhouse», որի մասնակցելու համար անհրաժեշտ էր ստեղծել սիրողական փուլեր Killing Floor խաղի համար։ Մրցույթի հովանավորները դարձան NVIDIA և Logitch ընկերությունները, իսկ ընդհանուր ֆոնդը կազմում էր 20 հազար դոլար ։
2011 թվականին թողարկվեց Red Orchestra 2: Heroes of Stalingrad խաղը, որի համար որպես շարժիչ օգտագործվել էր Unreal Engine 3-ը ։ Խաղի համար որպես միջազգային հրատարակիչ ընտրվեց «1С» ընկերությունը, իսկ խաղը թողարկվեց 2011 թվականի սեպտեմբերի 13-ին։ 2013 թվականին թողարկվեց խաղի հավելումը՝ Rising Storm։
2010 թվականի աշնանը թողարկվեց The Ball խաղը մշակված Teotl Studios ընկերության կողմից։ Խաղի համար Tripwire Interactive-ը հանդիսացավ, որպես հրատարակիչ ։
2014 թվականին ցուցադրվեց 2011 թվականից մշակվող Killing Floor 2 խաղը, որը հայտնվեց Steam-ի վաղ հասանելիության ծրագրի շրջանակներում։
E3 2015 ժամանակ ցուցադրվեց Rising Storm 2: Vietnam խաղը ։
2022 թվականի օգոստոսի 18-ին Tripwire Interactive-ը գնվեց Embracer Group ընկերության կողմից ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Ստուդիաներ Կատեգորիա:Խաղեր Կատեգորիա:Համակարգչային խաղեր Կատեգորիա:Համակարգչային խաղեր արտադրողներ այբբենական կարգով
Staff.am
staff.am կարիերայի հարթակը հիմնադրվել է 2016 թվականի նոյեմբերի 4-ին Երևանում, Վահե Ավետիսյանի և Լուիզա Ավետիսյանի կողմից։
Հարթակը նախատեսված է աշխատանք և աշխատակից գտնելու համար։ 2023 թվականի առաջին կեսի տվյալներով staff.am-ը համագործակցում է 4500-ից ավելի ընկերության հետ և ունի 150.000-ից ավելի գրանցված օգտատեր հարթակում։
Պատմություն
staff.am-ը հիմնադրվել է 2016 թվականի նոյեմբերի 4-ին Երևանում, հայ ձեռնարկատերեր Վահե Ավետիսյանի և Լուիզա Ավետիսյանի կողմից։ Հարթակի վեբ տարբերակը թողարկվել է հենց 2016 թվականի նոյեմբերին, որից հետո, 2017 թվականի սեպտեմբերին թողարկվել է բջջային հավելվածը, որը, ոլորտի առաջին հավելվածն է Հայաստանում։
Նախագծեր և նախաձեռնություններ
Ընկերությունն իր հիմնական արտադրանքից զատ թողարկել է նաև այլ նախագծեր և նախաձեռնություններ, որոնց մասին հակիրճ ներկայացված է ստորև։
staffmedia.am
staff.am-ի մեդիա հարթակն է՝ թողարկված 2016 թվականին, որում հրապարակված են մասնագիտական խորհուրդներ և տեղեկատվական բնույթի նյութեր ՀՀ գործատուների մասին։
«ՀՀ աշխատաշուկա» զեկույց
2017 թվականից ի վեր, յուրաքանչյուր տարի staff.am-ը թողարկում է «ՀՀ աշխատաշուկա» զեկույցը, որում ներկայացնում է ՀՀ աշխատաշուկայի վերլուծություն` նախորդ տարվա տվյալներով։
Զեկույցում տեղ են գտնում աշխատաշուկայի ակտիվության ընդհանուր վերլուծությունը, հաստիքների աշխարհագրությունը և փափուկ հմտությունների ուսումնասիրությունը, մարզային ակտիվության ուսումնասիրությունը, ՀՀ աշխատավարձերի ուսումնասիրությունը, ոլորտային ուսումնասիրություններ, տեղեկատվություն միջազգային գործատուների և հեռավար աշխատանքների մասին։
Career Factory by staff.am
Career Factory-ն ընկերության կրթական նախաձեռնությունն է, որը թողարկվել է 2023 թվականի հունվարին։
Career Factory նախագծի առաջին դասընթացը «4C»-ն է՝ Complete Career Certification Course՝ հայալեզու բովանդակությամբ դասընթաց կարիերայի թեմայով։ Դասընթացն անվճար է, օնլայն ֆորմատով ու բաղկացած է 8 մոդուլից և 30 տեսադասից։ Մոդուլները ստորև՝
=
Compass by staff.am ===== Compass-ը staff.am-ի վերլուծական ուղղությունն է, որը տրամադրում է ամսական զեկույցներ աշխատաշուկայի վերաբերյալ։
Ապրիլի 18, 2017 թվական
Բրիտանական խորհուրդը և staff.am աշխատանքային հարթակը ստորագրեցին համագործակցության հուշագիր՝ նպատակ ունենալով պրոֆեսիոնալ ծառայությունների տրամադրման միջոցով բարելավել մարդկային ռեսուրսների կառավարման ոլորտը Հայաստանում ։
Համագործակցության հուշագիր Հայաստանի մանուկներ հիմնադրամ (COAF)-ի և staff.am կարիերայի օնլյան հարթակի հետ ։
Նոյեմբերի 29, 2018 թվական
ՀՀ կրթության, գիտության, մշակույթի և սպորտի նախարարության և staff.am կարիերայի հարթակի միջև կնքվեց համագործակցության հուշագիր՝ նպատակ ունենալով բարձրացնել ՀՀ քաղաքացիների լայն շրջանակների իրազեկվածությունը պետական մարմիններում առկա թափուր պաշտոնների մասին, ինչպես նաև  աջակցել ՀՀ պետական մարմիններում աշխատանքի ընդունման գործընթացին ։
Հուլիսի 1, 2019 թվական
Կնքվեց համագործակցության հուշագիր ՀՀ աշխատանքի և սոցիալական հարցերի նախարարության, ի դեմս գլխավոր քարտուղարի պարտականությունները կատարող Ստեփան Մաչյանի և staff.am-ի, ի դեմս համահիմնադիր ղեկավար Վահե Ավետիսյանի և Նազելի Բադալյանի միջև ։
Փետրվարի 18, 2020 թվական
Նոր մասնագետների թափանցիկ ընտրություն, առողջ մրցակցություն և աշխատանքի առաջարկ ՀՀ Ազգային ժողովի աշխատակազմի կողմից․ ահա այսպիսի աշխատանքային ընթացք ապահովելու նպատակով ՀՀ Ազգային ժողովի աշխատակազմը և staff.am-ը կնքեցին համագործակցության հուշագիր ։
Փետրվարի 22, 2021 թվական
Հուշագիր կնքվեց staff.am-ի և Հայաստանի Ամերիկյան Համալսարանի միջև ։
Փետրվարի 28, 2023 թվական
Առաջատար տեխնոլոգիաների ձեռնարկությունների միության (ԱՏՁՄ) փոխտնօրեն Սարգիս Կարապետյանը և staff.am գործադիր տնօրեն Նազելի Բադալյանը կնքեցին համագործակցության հուշագիր ։
Վյորինգսֆոսսեն
Անվանումը ծագում է նորվեգերեն vyrða (հարգել) և foss (ջրվեժ) բառերից։
Պատմություն
Ջրվեժը մինչ 1821 թվականը հայտնի չի եղել լայն շրջաններին։ 1821 թվականին պրոֆեսոր Քրիստոֆեր Հանստեենը, ով այդ ժամանակ մեկնում էր Հարդանգերվիդդա՝ աստղագիտական ուսումնասիրությունների, ճանապարհին տեսնում է այն։ Ջրվեժի բարձրությունը պրոֆեսորը չափում է հետևյալ կերպ. վերից գահավիժող ջրային զանգվածը ազատ անկման արագացմամբ բազմապատկում է ժամանակին, որը պահում է սեփական գրպանի ժամացույցով և ստանում 280 մ։ 1893 թվականին այն չափվում է ևս մեկ անգամ, և ստանում են 163 մ։
1880 թվականին Օլա Գարենը որոշում է կառուցել մի հյուրանոց՝ ջրվեժի մոտ։ Միակ ճանապարհը այնտեղ հասնելու համար 1500 աստիճան հաղթահարելն էր։ Աստիճանաշղթան կառուցվել էր 1872 թվականին՝ անգլիացի զբոսաշրջիկների համար։ 1891 թվականին կառուցվում է նոր ճանապարհ, որն ուներ թունելներ, և նույն տարում բացվում է Ֆոսլի հյուրանոցը՝ Ֆրեդերիկ Լունդի գծագրի համաձայն։ Շինանյութերը բերվել էին մոտակա Էյդֆյորդ քաղաքից՝ ձիերի ու վագոնների միջոցով ։
Էներգետիկ նշանակություն
Բյորեու փոքր գետը, որի վրա տեղակայված է ջրվեժը, ունի ջրաէլեկտրակայանի համար նախատեսված պատնեշ՝ Վյորինգսֆոսսեն ջրվեժից վեր՝ Սիսենդալեն հովտում։ Ջրի բարձրությունը գետում կարգավորվում է այդ պատնեշի միջոցով, որի հոսքը հասցվում է նվազագույնի ամռանը՝ 12 մ³/վ։ Այդ իսկ պատճառով ջրվեժը չունի այն տեսքը, որը կարող է հրապուրել զբոսաշրջիկներին։
Արտաքին հղումներ
Կատեգորիա:Նորվեգիայի ջրվեժներ
Կողմնակի անձանց մուտքը թույլատրվում է
«Կողմնակի անձանց մուտքը թույլատրվում է» (չեխ.՝ Cizím vstup povolen), 1987 թվականի խորհրդա-չեխոսլովակյան ֆիլմ, որը նկարահանել է ռեժիսոր Յոզեֆ Պինկավան Նատալյա Դուրովայի ստեղծագործությունների մոտիվներով ։
Սյուժե
Չեխոսլովակիայում ապրող 10-ամյա աղջիկը սիրում է կենդանիներին։ Նա ունի շուն՝ պուդել Մարկիզը։ Մի անգամ նրանց ընտանիքին Մոսկվա է հրավիրում նրա հոր գործընկերը Խորհրդային Միությունից։ Եվ ահա նրանք ինքնաթիռով թռչում են ամբողջ ընտանիքով և... Մարկիզի հետ միասին, որին Յանան գաղտնի վերցրել է իր հետ։ Մոսկվայում նրանք բնակություն են հաստատում Կորոլյովների ընտանիքում։ Այստեղ նա գտնում է նոր ընկերներ՝ Դիման և Սաշան, բայց Յանան Մարկիզի պատճառով խնդիրներ ունի հարևան Պոլիպովնայի հետ, որը չի սիրում շներին, ինչպես նաև կենդանիների երեք որսորդների հետ, որոնցից երեխաները փրկում են ոչ միայն Մարկիզին, այլև անօթևան շուն Ռիտային։ Նրանք փորձում են ինչ-որ մեկին տալ Ռիտային, նույնիսկ փորձում են հանձնել կրկեսին, որտեղ նրանք ծանոթանում են ծաղրածու Օլեգ Պոպովի հետ, և Ռիտային հնարավորություն է ընձեռնվում ընդունվել կրկես՝ պայմանով, որ նա ինչ-որ բան իմանա։ Եվ այստեղ երեխաները սկսում են շանը սովորեցնել հնարքներ, բայց միևնույն ժամանակ թաքցնել ծնողներից և զայրացած Պոլիպովնայից, ինչպես նաև կենդանիների որսորդներից։
Գրականություն
Կատեգորիա:Խորհրդային ֆիլմեր Կատեգորիա:1987 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆիլմեր շների մասին Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Բնօրինակում անաղբյուր հոդվածներ
(8336) Սաֆարիկ
(8336) Սաֆարիկ (Safarik), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 27-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 3,098025 ա. մ., առավելագույնը մոտենում է 2,1963 ա. մ. հեռավորության վրա և հեռանում 3,9998 ա. մ. ։ Արեգակի շուրջ մեկ ամբողջական պտույտ է կատարում 1991,71 երկրային օրվա ընթացքում, իր ուղեծրով շարժվելով միջինում 0,180749 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,03° անկյուն։
Արտաքին հղումներ
Կատեգորիա:1984 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գյուլովշա-Արաբ
Գյուլովշա-Արաբ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 408 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
89-րդ Հայկական հրաձգային դիվիզիա
89-րդ հայկական հրաձգային դիվիզիա, լրիվ անվանումը՝ Հայկական 89-րդ Թամանյան կարմրադրոշ, Կուտուզովի II աստիճանի շքանշանակիր հրաձգային դիվիզիա, կազմավորվել է 1941 թվականի դեկտեմբերին, Երևանում՝ 45-րդ բանակի կազմում։
Հայրենական Մեծ պատերազմի տարիներին հրամանատարներ են եղել գնդապետ Սիմոն Զաքյանը, փոխգնդապետ Ա. Սարգսյանը, գնդապետ Ա. Վասիլյանը և գեներալ–մայոր Նվեր Սաֆարյանը, հետպատերազմյան տարիներին՝ գեներալ-մայորներ Ա. Կարապետյանը, Հ. Մարտիրոսյանը, Ս. Միանսարովը։ Հրատարակել է «Կարմիր զինվոր» հայերեն թերթը։ Ռազմաճակատ է մեկնել 1942 թվականի օգոստոսին։
Առաջին անգամ մարտերի մեջ է մտել սեպտեմբերին, Գրոզնու մատույցներում՝ 9-րդ բանակի կազմում։ 1943 թվականին 58-րդ բանակի կազմում՝ մասնակցել է Հյուսիսային Կովկասի, 18-րդ բանակի կազմում՝ Թաման թերակղզու ազատագրմանը, արժանացել «Թամանյան» անվանմանը։ 1943 թվականի նոյեմբերից 1944 թվականի ապրիլին Առանձին մերձծովյան բանակի կազմում աչքի է ընկել Կերչի ազատագրման մարտերում և պարգևատրվել Կարմիր աստղի շքանշանով։ Այնուհետև մարտնչել է Ղրիմում և Սևաստոպոլի ազատագրման համար արժանացել Կարմիր դրոշի շքանշանի, 390-րդ և 400-րդ գնդերը՝ «Սևաստոպոլյան» անվանմանը։ 1945 թվականի հունվարի 1-ին բելառուսական ռազմաճակատի 33-րդ բանակի կազմում մարտնչել է Լեհաստանում։ Փետրվար–ապրիլին դիվիզիան պաշտպանել է Օդեր գետի ձախ ափին գրաված հենակետը, մասնակցել Բեռլինի ճակատամարտին և աչքի ընկել Օդերի Ֆրանկֆուրտի գրավման և Բեռլինի փողոցային մարտերում։ Վերջին մարտերին դիվիզիան մասնակցել է 3-րդ հարվածային բանակի կազմում։ Բեռլինի ճակատամարտում մարտական առաջադրանքը հաջողությամբ կատարելու համար պարգևատրվել է Կուտուզովի II աստիճանի շքանշանով։ Պատերազմի ընթացքում դիվիզիան անցել է 7250 կմ, որից 3640 կմ՝ համառ մարտերով։
Դիվիզիայի 9 ռազմիկ արժանացել է Խորհրդային Միության հերոսի կոչման, 8-ը՝ դարձել Փառքի շքանշանի լրիվ ասպետ։ Դիվիզիայի կազմում է հերոսացել Հունան Ավետիսյանը։ 1945-ի աշնանը դիվիզիան վերադարձել է Հայաստան։ Կազմացրվել է 1956 թվականին։
Արտաքին հղումներ
Կատեգորիա:ԽՍՀՄ հայկական դիվիզիաներ Կատեգորիա:1941 ստեղծված զորամիավորումներ Կատեգորիա:Հայկական ԽՍՀ զինուժ
Սեյատել (գյուղ, Ամվրոսիևսկի շրջան)
Սեյատել (Сіятель), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Սեյատել գյուղում բնակվում էր 55 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Մականախաղի կենտրոն (Կազան)
Մականախաղի կենտրոն (Чирәм хоккее үзәге), մարզական կառույց Ռուսաստանի Կազան քաղաքում (Թաթարստան)։ 2013 թվականի Ամառային ունիվերսիադայի օբյեկտներից մեկն է։ Կենտրոնը ներառում է մականախաղի երկու խաղադաշտ։
Պատմություն
Կազանում մականախաղի պատմությունը սկսվում է 1980-ական թվականներից, երբ Կազանի քիմիկատեխնոլոգիական ինստիտուտում ստեղծված «Բուրևեստնիկ» թիմը սկսեց ելույթներ ունենալ Խորհրդային Միության տարբեր մրցաշարերում։ 2000-ական թվականներին Թաթարստանի «Դինամո» մարզական ընկերությունը մարզաձևը մասսայականացնելու փորձ արեց, որի արդյունքում ավելացավ ակումբների թիվը ։
Մականախաղի կենտրոնի նախագծումը սկսվել է 2005 թվականին «ԳիպրոՎՏԻ» ԲԲԸ-ի կողմից ։
2007 թվականի հոկտեմբերին Մականախաղի կենտրոնը կառուցվեց, որը դարձավ երկրում առաջին և միակ մասնագիտացված կենտրոնը ։ Օբյեկտի շինարարությունն իրականացրել է «Թաթինվեստգրաժդանպրոյեկտ» պետական ունիտար ձեռնարկությունը ։ Կենտրոնը բացվել է 2007 թվականի սեպտեմբերի 9-ին ։ Բացվելուց հետո նույն թվականին օբյեկտում տեղի է ունեցել «Challenge 1» տղամարդկանց թիմերի Եվրոպայի առաջնությունը ։
Մարզադաշտի տարածքում 2013 թվականի հուլիսի 7-15-ին Ամառային ունիվերսիադայի շրջանակներում տեղի են ունեցել մականախաղի տղամարդկանց և կանանց մրցումները ։
Կենտրոնում մարզումներն են անցկացնում Սուպերլիգայի թիմերը ։
Համալիր
Գլխավոր մարզադաշտի տրիբունաները տեղավորում են 2400 հանդիսատես (այլ աղբյուրների համաձայն՝ 1000 մարդ) ։ Կենտրոնն ունի նաև ուսումնական մարզադաշտ, ամբողջ օբյեկտի մակերեսը 4513 քառակուսի մետր է։ Կենտրոնի մաս կազմող մականախաղի երկու խաղադաշտերը ձմռան ամիսներին վերածվում են բացօթյա սառցադաշտերի ։ Ամռանը դաշտերը կարող են վերափոխվել նաև մինի ֆուտբոի խաղահրապարակների։
Հասցե
Մականախաղի կենտրոնը գտնվում է հետևյալ հասցեով՝ Ռուսաստան, Կազան, Օրենբուրսկի ուղի, տուն 11 ։
Արտաքին հղումներ
Կատեգորիա:Կազանի մարզական կառույցներ Կատեգորիա:2007 հիմնադրումներ Ռուսաստանում
Ռոնցո Կիենիս
Ռոնցո Կիենիս  (Ronzo-Chienis), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1011 մարդ (2008), բնակչության խտություն՝ 78 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 38060։ Հեռախոսային կոդ՝ 0464։
Կոմունայի հովանավորն է սուրբ Միքայել Հրեշտակապետը։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Աֆրիկյան վայրի շուն
Աֆրիկական վայրի շունը շնազգիներին պատկանող կաթնասուն է, որը հանդիպում է միայն Աֆրիկայում։ Ունի բազմապիսի անուններ, սակայն հիմնական օգտագործվում է "Աֆրիկական վայրի շուն" տերմինը։ Անունը լատիներենից թարգմանաբան նշանակում է ներկված գայլ։ Շատ նման է բորենու, որի համար որոշ լեզուներով կոչվում բորենակերպ շուն։ Ապրում է աֆրիկյան սավաննաներում, սնվում միջին մեծության սմբակավորներով։ Ոհմակները կազմված են 7-15 կենդանուց։ Ապրում է մինչև 10 տարի։
Չափսերը
Աֆրիկական վայրի շան քաշը կազմում է 20-30 կիլոգրամ, մարմնի բարձրությունը՝ 70-80 սմ։ Մարմնի երկարությունը 60 սմ-ից մեկ մետր է հասնում, առանց պոչի, որի երկարությունը 30-40 սմ է։
Արուները ավելի մեծ են էգերից։ Աֆրիկական վայրի շունը միակ շնազգին է, որը ունի ընդամենը չորս մատ յուրաքանչյուր թաթին, մինչդեռ մյուսները ունեն հինգ մատ։ Այս ցեղատեսակը ունի 40 ատամ (մյուսները՝ 42)։ Չնայած դրան, աֆրիկական վայրի շունը ունի չափազանց հզոր բերանի կառուցվածք, (նման է բորենու բերանի կառուցվածքին), որը նրան օգնում է հեշտությամբ որսալ զոհին և հեշտությամբ ծամել ուտելիքը։ Աֆրիկական վայրի շունը ունի լայն բացված ականջներ, որը նրան տալիս է շատ սուր լսողություն։ Ականջները ծածկված են մանր աղվամազերով, որը նրանց պաշտպանում է պարազիտներից և միջատներից։
Ցույցեր Եթովպիայում (2016)
Ցույցեր Եթովպիայում 2016 (2016 Ethiopian protests), մասսայական ցույցեր Եթովպիայում, որը սկսվել է 2016 թվականի օգոստոսի 5-ից։ Ցույցերը երկրում սկսվեցին ընդդիմադիր ուժերի կոչից հետո։ Ցուցարարները պահանջում են սոցիալական և քաղաքական բարեփոխումների անցկացում, ներառյալ նաև մարդու իրավունքերի ոտնահարման դեպքերի վերացում։ Ի պատասխան այս ամենի, երկրի կառավարությունը անջատեց ինտերնետի հասանելիությունը երկրում, և ոստիկանական զորքերը հարձակվեցին խաղաղ ցուցարարների վրա ։
Reuters գործակալության փոխանցմամբ օգոստոսի 8-ի դրությամբ սպանվել էր շուրջ 90 մարդ։ Սա ամբողջ Սահարայի տարածքում ամենաարյունալի բախումներն էին վերջին 75 տարիների ընթացքում։
Նախորդող իրադարձություններ
Եթովպիան ղեկավարում է Եթովպիայի ժողովրդական հեղափոխական դեմոկրատական ճակատը, այն ժամանակվանից, երբ նրանց ուժերը 1991 թվականին գրավեցին մայրաքաղաք Ադիս Աբեբան` վերջ դնելով քաղաքացիական պատերազմին։ Տիգրայան ժողովուրդը, որը Եթովպիայի բնակչության մեջ փոքրամասնություն է կազմում, սակայն գերակշռում է իշխանական մարմիններում, ունի բավականին մարգինալ մոտեցում բոլոր հարցերում ։ Երկիրը սկսել է տնտեսապես զարգանալ 2000-ական թվականների սկզբին։ Այն աշխարհի արագ զարգացող երկրներից մեկն է և բնակչությամբ երկրորդը Աֆրիկայում ։ Ժողովրդի և սույն կառավարության միջև բախումներ էին տեղի ունեցել 2005 թվականին, երբ հարյուրավոր քաղաքացիներ սպանվեցին ոստիկանական ուժերի կողմից։ Բախումներ էին տեղի ունեցել նաև 2015 թվականի նոյեմբեր և դեկտեմբեր ամիսներին, որի ընթացքում զոհվեց մոտ 100 մարդ։ Վերջին ցույցերին հաջորդեցին մասսայական ձերբակալությունները։
Օրոմիայի նահանգ
Համաձայն դիվանագիտական, հասարակական կազմակերպությունների և ընդդիմադիր աղբյուրների տվյալների Օրոմիայի նահանգում սպանվել է ամենաքիչը 48 մարդ` միայն օգոստոսի 5-ին և 6-ին ։
Ադիս Աբեբա
Օգոստոսի 6-ին հարյուրավոր ցուցարարներ երթով գնացին դեպի Մեսկել հրապարակ` վանկարկելով «մենք ուզում ենք մեր ազատությունը» և «ազատություն մեր քաղբանտարկյալներին» ։ Հարյուրավոր ցուցարարներ ձերբակալվեցին Ադիս Աբեբայի ոստիկանության կողմից ։
Ամհարա նահանգ
Ամհարա նահանգում սպանվել է 30 մարդ, որից 27-ը սպանվել է նահանգակենտրոն Բահիր Դար քաղաքում ։
Արտաքին հղումներ
Կատեգորիա:Եթովպիա
Փոլ (այլ կիրառումներ)
Փոլ կամ Պոլ անվանումը կարող է ունենալ հետևյալ կիրառումները․
Փոլ
-
Ութ մանրանկարիչների ավետարան
Ութ մանրանկարիչների ավետարան, Կիլիկիայի արքունական ամենաճոխ և ընտիր ձեռագրերից։ Գտնվում է Երևանի Մեսրոպ Մաշտոցի անվան Մատենադարանում (ձեռ․ N« 7651)։ Պատկերազարդվել է 13-րդ դարի վերջին քառորդում անհայտ նկարիչների, և 1320 թվականին՝ Սարգիս Պիծակի կողմից։ Գրիչն է նշանավոր Ավետիսը, որը մինչ այդ ընդօրինակել էր նան Թորոս Ռոսլինի պատկերազարդած մի Ավետարան և «Մաշտոցը», «Կեռան Թագուհու ավետարանը» և այլն։ Ըստ ձեռագրի 1320 թվականի հիշատակարանի, որ թողել է Սեբաստիայի Ստեփանոս եպիսկոպոսը, գրիչը գրելու ընթացքում բնագրում թողել է տեղեր գլխատառերի, ոսկե երկաթագրերի, տեքստային մանրանկարների համար։ Ձեռագրի մանրանկարների զգալի մասի ոճը և ընտիր գրչությունը թույլ են տալիս այն համարել արքունական դպրոցի 80-ական թվականների գործ։ Ըստ հիշատակարանի 1320 թվականի՝ Ստեփանոս եպիսկոպոսը այն ստացել է Սիսի արքունական գրապահոցից և տվել Սարգիս Պիծակին՝ պատկերազարդումը ավարտելու։ Ձեռագիրն ունի 230 սյուժետային մանրանկար և չորս շքեղ տիտղոսաթերթ։ Այն պատկերազարդել են վեցից ութ մանրանկարիչներ։ Մանրանկարները (մի մասը վերագրվել է Թորոս Ռոսլինին) բազմաբնույթ են ինչպես ոճով, այնպես էլ թեմատիկայով։ Ձեռագրում հանդիպում են հայ և բյուզանդական արվեստում մշակված տեքստային մանրանկարների գրեթե բոլոր հայտնի տիպերը։ Ձեռագրի 17 ֆրիզաձև մանրանկարներ ընդօրինակված են Ֆլորենցիայի Լաուրենցիանա գրադարանի նշանավոր VI․ 23 բյուզանդական քառավետարանից (11-րդ դար)։ Մնացած դեպքերում գործադրվել է ոճական մեծ հնարամտություն ու բազմազանություն։ 1320 թվականին Սարգիս Պիծակի ծաղկած 13 մանրանկարներում ավելի շեշտված են սյուժեների արարողական և այլաբանական կողմերը (Քրիստոսի առակների մեծ մասի պատկերազարդումը Սարգիս Պիծակինն է)։ 13-րդ դարի մանրանկարներում շեշտված են առավելապես պատմողական և դրամատիկական կողմերը։ Ձեռագիրը արժեքավոր է նաև նրանով, որ, ասես, Կիլիկիայի մանրանկարչության դպրոցի տարբեր մոտեցումների հանրագիտարան լինի։
Նանենսթադ
Նանենսթադ, կոմունա Նորվեգիայի Ակերսհուս ֆյուլքեում։ Համարվում է Ռումերիկե շրջանի մաս։ Թեյգիբին գյուղը մունիցիպալիտետի վարչական կենտրոնն է։ Որպես մունիցիպալիտետ ձևավորվել է 1838 թվականի հունվարի 1-ին (տես՝ formannskapsdistrikt):
Անվանում
Մունիցիպալիտետը (ի սկզբանե ծխական համայնք) անվանվել է հին Նանենսթադ ագարակի անունով (հին նորվեգերեն՝ Nannastaðir) այստեղ առաջին եկեղեցու կառուցումից ի վեր։ Անվանման առաջին տարրը Nanni (հին նորվեգերեն արական անուն) անունն է սեռական հոլովով, վերջին տարրը՝ «staðir»՝ բնակավայր, ագարակ։
Զինանշան
Զինանշանն ստեղծվել է մեր ժամանակներում։ Կանաչ ֆոնի վրա պատկերված են երեք դեղին տատրակ։ Այս ծաղիկը տարածված է տարածքում ։
Աշխարհագրություն
Նանենսթադը գտնվում է Ակերսհուս շրջանի հյուսիսարևմտյան մասում, բնակչությունը կենտրոնացած է Romerikssletta-ում։ Այն ներառում է Մաուրա, Հոլթեր, Թեյգիբին գյուղերը։ Վերջինս հանդիսանում է վարչական կենտրոն։
Արտաքին հղումներ
Կատեգորիա:Նորվեգիայի բնակավայրեր
Յոզեֆ Յոախիմ
Յոզեֆ Յոախիմը (Joseph Joachim), ), ավստրո-հունգարացի ջութակահար, հրեական ծագումով։ Նա շատ մեծ ներդրում է ունեցել երաժշտական բնագավառում։
Կյանքը և գործունեությունը
Յոախիմի երաժշտական տաղանդը աչքի է ընկել վաղ տարիքից։ Նա սկսել է ջութակ նվագել երեք տարեկան հասակում և նվագում էր փոքրիկ մի խաղալիքով։ Հասկանալով, որ երեխան ունի ջութահարի տաղանդ, նրան նկատում է Բուդապեշտի օպերայի առաջին ջութակահարներից մեկը։ Յոախիմը սկսում է լրջորեն զբաղվել երաժշտությամբ և շատ արագ՝ արդեն յոթ տարեկանում նա հանդես է գալիս համերգներում։ Նրան համեմատում են իր ժամանակի ամենամեծ ջութակահարների հետ։ Այնուհետև Յոախիմը տեղափոխվում է Վիեննա, որպեսզի շարունակի իր ուսումը։ Հետագա տարիներին նա ապրում է Գերմանիայում և ծանոթանում է Ֆելիքս Մենդելսոնի հետ։ Այդ նույն տարիներին նա ծանոթանում է նաև երիտասարդ կոմպոզիտոր Յոհաննես Բրամսի հետ։ Իր ամբողջ կյանքի ընթացքում Յոախիմը և Բրամսը մնում են մտերիմ ընկերներ։ Բրամսի և այլ երաժիշտների հետ մեկտեղ Յոախիմը համարվում էր Կլարա Շումանի մտերիմ ընկերներից մեկը և Ռոբերտ Շումանի մահվանից հետո Կլարային գոտեպնդողներից մեկը (հիմնականում Բրամսի հետ միասին)։ Նա կատարել է բազմաթիվ ջութակի կոնցերտների պրեմիերաներ։ Իր ամենահայտնի կատարումներից են Յոհաննես Բրամսի ջութակի կոնցերտի կատարումը, ինչպես նաև Մաքս Բրուխի և Անտոնին Դվորժակի ջութակի կինցերտները։ Բացի սոլո կարիերայից՝ Յոախիմը նաև ակտիվ կամերային երաժշտության կատարող էր։ Նա բազում անգամներ հանդես է եկել Կլարա Շումանի հետ։ Նա ուներ նաև իր սեփական լարային կվարտետը։
Յոախիմը հանդես է եկել նաև որպես դիրիժոր։ Եղել է վաստակավոր ուսուցիչ և ունեցել է բազում տաղանդավոր աշակերտներ։ Այսօր Բեռլինում գոյություն ունի Յոախիմի անվան հրապարակ։
Ծանոթագրություններ
Կատեգորիա:Ավստրո-հունգարացի ջութակահարներ Կատեգորիա:Գերմանացի ջութակահարներ Կատեգորիա:Վիեննայի երաժշտության և կատարողական արվեստի համալսարանի շրջանավարտներ Կատեգորիա:20-րդ դարի դասական կոմպոզիտորներ Կատեգորիա:Հունգարացի կոմպոզիտորներ Կատեգորիա:Հունգարացի դիրիժորներ Կատեգորիա:Հունգարացի երաժշտագետներ Կատեգորիա:Հունգարացի երաժիշտներ Կատեգորիա:Հունգարացի մանկավարժներ
Մարգարի խաչքար (Հռիփսիմե, Վաղարշապատ)
Մարգարի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.5) ։
Տեղադրություն
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ ։ Նախկինում գտնվել է Մայր Աթոռի ժառանգավորաց դպրոցում ։
Խաչքարի նկարագրություն
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Երկատված է՝ ստորին հատվածը չի պահպանվել։
Խաչքարի վիմական արձանագրություն
Վիմական արձանագրությունը փորագրված է խաչքարի քիվին, իսկ հիմնախաչի հորիզոնական թևերի մոտ կազմող վարպետի անունն է.
Գ. Տեր­-Մկրտչյանը գրի է առել այս խաչքարի միայն քիվի արձանագրությունը, իսկ կազմողի անունը հավանաբար չի նկատել ։
Ծանոթագրություններ
Կատեգորիա:Հռիփսիմե եկեղեցու խաչքարեր Կատեգորիա:Խաչքարերի վիմական արձանագրություններ Կատեգորիա:Տեղահանված խաչքարեր
Կամուրջ դեպի Տերաբիթիա (վիպակ)
«Կամուրջ դեպի Տերաբիթիա» (այլ թարգմանությամբ՝ «Կամուրջ դեպի Տերավիֆիա»), Քեթրին Փաթերսոնի վիպակը երեխաների համար, որը լույս է ընծայվել HarperCollins հրատարակչության կողմից 1977 թվականին։ Հեռուստատեսությունում բեմադրվել է 1985 թվականին, էկրանավորվել է Walt Disney Pictures ստուդիայի կողմից 2007 թվականին։
Ստեղծման պատմություն
Քեթրին Փաթերսոնը որոշ ժամանակ ապրել է Մերիլենդ նահանգում՝ Վաշինգտոնի արվարձանի Տակոմա-պարկում ։ Այդտեղ տեղի է ունեցել ողբերգություն, որը ոգեշնչել վիպակի ստեղծումը. 1974 թվականի օգոստոսին Լայզա Հիլը՝ Փաթերսոնի որդու՝ Դեյվիդի լավագույն ընկերուհին, զբոսանքի ժամանակ մահացել է կայծակի հարվածից ։
Տերաբիթիա կախարդական երկրի անունը, որը ստեղծվել է վիպակի հերոսների կողմից, ըստ Քեթրին Փաթերսոնի խոստովանության, ոչ գիտակցական վերափոխումն է Թերեբինտիայի (Terebinthia) բառի, որը Նարնիայի կղզիներից մեկն է Քլայվ Լյուիս «Լուսաբացի նվաճողը կամ ծովագնացություն դեպ աշխարհի ծայրը» վիպակի մեջ, ընդ որում՝ Նարնիան հիշատակվում է տեքստում։ Սակայն գրողը նշում է, որ Լյուիսը կղզու անունը կազմել է տերպենտինյան ծառի անունից ։
Սյուժե
Տասնամյա Ջես Ահարոնսը Վիրջինիա նահանգի հարավ-արևմուտքում ապրող ոչ հարուստ ընտանիքի տղա է։ Բացի վեցամյա քրոջից՝ Մեյ Բելից, նրա հետ ոչ ոք չի ցանկանում ընկերություն անել։ Կյանքում նրա գրեթե միակ բերկրանքը նկարելն է, որով նա զբաղվում է բոլորից գաղտնի։ Դպրոցում նրան ծաղրում են, տանը մայրը մտապես զբաղված է, հայրն ամբողջ ժամանակն անցկացնում է աշխատավայրում, իսկ ավագ քույրերն անտեսում են Ջեսին։ Նույնիսկ Մեյ Բելը միշտ չէ, որ հասկանում է եղբորը։ Բայց մի օր հարևան տուն է գալիս Բյորքների ընտանիքը՝ ամուսիններն իրենց Լեսլի դստեր հետ, որ ընդունվում է նույն դասարան, ինչ Ջեսը։
Ջեսի և Լեսլիի միջև աստիճանաբար ձևավորվում է ամուր բարեկամություն։ Նրանք իրենց տների մոտ գտնվող անտառում ստեղծում են Տերաբիթիա երկիրը, ուր կարելի է հասնել միայն գետի վրայով ցատկելով՝ բռնելվով ծառի կախված պարանից։ Մտովի գտնվելով Տերաբիթիայում՝ նրանք իրենց ավելի վստահ են զգում և կարող են դիմադրել ավագ աշակերտների ծաղրուծանակին։
Ջեսիի ծննդյան օրը Լեսլին նրան նվիրում է ներկերի հավաքածու, իսկ Ջեսը Լեսլիի համար շնիկ է գտնում։ Այդ շնիկին ընկերները կոչում են Արքայազն Թերիեն՝ Տերաբիթիայի արքայազն, պաշտպան և պալատական ծաղրածու մեկ մարմնում։
Մի անգամ միսս Էդմոնդսը՝ երաժշտության երիտասարդ ուսուցչուհին, Ջեսին հրավիրում է այցելել Արվեստի ազգային պատկերասրահ Վաշինգտոնում։ Ջեսը համաձայնվում է ոչ միայն այն պատճառով, որ սիրում է նկարչությունը, այլ նաև այն պատճառով, որ գաղտնի սիրահարված է միսս Էդմոնդսին։ Նրա բացակայության ընթացքում Լեսլին մենակ է գնում Տերաբիթիա, բայց վերջին անձրևներից վարարած գետի վրայով ցատկելիս պարանը կտրվում է, Լեսլին ընկնում է և խեղդվում՝ գլուխը խփելով է ջրասույզ ծառաբնին։
Ջեսը դժվարությամբ է տանում Լեսլիի մահը։ Նրա վշտահար ծնողները հեռանում են այդ վայրերից՝ Ջեսիին թողնելով իրենց դստերը պատկանած բոլոր գրքերը։
Բայց Լեսլիի հետ բարեկամությունը վերափոխում է Ջեսին. նա անտարբեր ու նյարդային տղայից վերածվում է համարձակ ու նպատակասլաց տղայի։ Դա նրան օգնում է վերապրել ողբերգությունը։ Եվ իր աշխարհում միայնակ չլինելու համար նա Լեսլիի մահից կարճ ժամանակ Մերի Բելին թողնում է Տերաբիթիա, որը նախքան այդ համարում էր չափազանց փոքր ու նեղ կախարդական երկրի համար։
Ծանոթագրություններ
Կատեգորիա:1977 գրքեր Կատեգորիա:Անգլերեն գրքեր Կատեգորիա:Անգլերեն գրականություն
Գյուրջաբադ
Գյուրջաբադ, գյուղ Արևելյան Հայաստանի Ելիզավետպոլի նահանգի Արեշի գավառում ։
Աննա Հակոբյան
Աննա Վաչիկի Հակոբյան, հայ լրագրող, «Հայկական ժամանակ» օրաթերթի գլխավոր խմբագիր , «Իմ քայլը» և «Ժպիտների քաղաք» հիմնադրամների ղեկավար, «Կանայք հանուն խաղաղության» նախաձեռնության հեղինակ, Հայաստանի վարչապետ Նիկոլ Փաշինյանի կինը, «Էրատո» ջոկատի հրամանատար ։
Կրթություն
1995 թվականին ընդունվել է Երևանի պետական համալսարանի լրագրության ֆակուլտետ ։ 2001 թվականին ավարտել է մի շարք դասընթացներ Ամերիկյան համալսարանում ։
Լրագրողական գործունեություն
2003-2008 թվականներին աշխատել է «Հայկական ժամանակ» օրաթերթում, որպես լրագրող ։ 2008 թվականի մարտի 1-ին Հայաստանում տեղի ունեցած իրադարձություններից հետո Աննա Հակոբյանը ստանձնել է թերթի գլխավոր խմբագրի ժամանակավոր պաշտոնակատարի պարտականությունները, իսկ 2013 թվականից՝ թերթի գլխավոր խմբագրի պաշտոնը ։
Թավշյա հեղափոխություն, 2018
Աննա Հակոբյանը, որպես լրագրող և հասարակական գործիչ, իր ակտիվ մասնակցությունն է ունեցել երկրում տեղի ունեցող տարբեր իրադարձություններին։ 2018 թվականին Հայաստանում տեղի ունեցած Թավշյա հեղափոխության ժամանակ Աննա Հակոբյանն աջակցել է ամուսնուն, ինչպես Գյումրի քաղաքից սկսված «Իմ քայլը» շարժմանը ընթացքում, այնպես էլ մայրաքաղաքում կազմակերպված հանրահավաքների ժամանակ  ։
«Իմ քայլը» և «Ժպիտների Քաղաք» հիմնադրամների ղեկավար
2018 թվականին Աննա Հակոբյանը որպես Հայաստանի Հանրապետության վարչապետի առաջին տիկին հիմնել է «Իմ քայլը» և «Ժպիտների Քաղաք» («City of smile») բարեգործական հիմնադրամները ։
«Ժպիտների Քաղաք» հիմնադրամ
«Ժպիտների Քաղաք» բարեգործական հիմնադրամի նպատակն է օգնել քաղցկեղ և արյան հիվանդություններ ունեցող անձանց, ինչպես նաև նպաստել Հայաստանում ուռուցքաբանության և արյունաբանության զարգացմանը ։
Հայ-ադրբեջանական պատերազմ, 2020
2020 թվականի սեպտեմբերի 27-ին սկսված հայ-ադրբեջանական պատերազմի կեսերին Աննա Հակոբյանը հայտարարեց, որ ստեղծում է կանանց ջոկատ, որպեսզի մեկնի հայ-ադրբեջանական շփման գիծ և մասնակցի մարտական գործողություններին։ Նոյեմբերի 6-ին նա իր ֆեյսբուքյան էջով հայտարարեց, որ 10-օրյա մարզումներից հետո պատրաստ են մարտական առաջադրանք կատարելու ։ Չնայած 2020 թվականի նոյեմբերի 9 լույս 10-ի գիշերը ստորագրվեց պատերազմական գործողությունների դադարեցման մասին հայտարարությունը՝ Աննա Հակոբյանը դեռևս նոյեմբերի 13-ին իր ֆեյսբուքյան էջով հայտնեց, որ իր ստեղծած «Էրատո» կանանց ջոկատի հետ դեռևս գնտվում է Արցախում և շարունակում է պահել իրեն վստահված մարտական դիրքը ։ Այդ հրապարակման մեջ նա նաև ասել է․
Համաձայն մի շարք լրատվամիջոցների հրապարակումների և տարածված տեսանյութերի՝ Աննա Հակոբյանն իր ջոկատի հետ միասին իրականում չի եղել հայ-ադրբեջանական շփման գծում, այլ գտնվելիս է եղել Գորիս քաղաքի հյուրանոցներից մեկում։ Այդ տեսանյութերում երևում է, թե ինչպես են ջոկատի անդամները շարքով դուրս գալիս հյուրանոցից և այնուհետև նույն կերպ վերադառնում  ։
Ընտանիք
Ամուսնացած է, ունի երեք դուստր և մեկ որդի։ Ամուսինը՝ Նիկոլ Փաշինյանը, Հայաստանի վարչապետն է։ Զավակներն են Մարիամը (ծնված 1998 թվականի նոյեմբերի 14-ին), Աշոտը (ծնված 2000 թվականի մարտի 11-ին), Շուշանը (ծնված 2007 թվականի հուլիսի 17-ին) և Արփին (ծնված 2015 թվականի օգոստոսի 17-ին)։ Որդին 2018 թվականի հուլիսին զորակոչվել է բանակ ։
Արտաքին հղումներ
Կատեգորիա:Հայ լրագրողներ Կատեգորիա:ԵՊՀ ժուռնալիստիկայի ֆակուլտետի շրջանավարտներ Կատեգորիա:Նիկոլ Փաշինյան Կատեգորիա:Հայ խմբագիրներ
Ռոնցոնե
Ռոնցոնե  (Ronzone), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 391 մարդ (2008), բնակչության խտություն՝ 74 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 38010։ Հեռախոսային կոդ՝ 0463։
Ծանոթագրություններ
Կատեգորիա:Իտալիայի բնակավայրեր
Սերգեևո-Կրինկա
2001 թվականի տվյալներով Սերգեևո-Կրինկա ավանում բնակվում էր 13 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի ավաններ
Լուն (կոմունա)
Լուն (Lund), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Կլեպե քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 408.51 կմ² տարածք ։
Լունի զինանշանը
Լուն կոմունայի զինանշանը իրենից ներկայացնում է կանաչ գույնով ներկված վահան, ներքևի մասը սուր, որի վրա դեղին գույնով պատկերված են իրար միացված 3 լիմոն ։
Բնակչություն
Համաձայն 2016 թվականի մարդահամարի տվյալների՝ Լուն կոմունայում բնակվում է 3243 մարդ։ Վերջին 60 տարում բնակչության թվաքանակը արձանագրել է աճ։ Վերջին 10 տարում աճի տեմպերը փոքր-ինչ նվազել են ։
Ծանոթագրություններ
Կատեգորիա:Ռուգլանի ֆյուլքեի կոմունաներ
Temple Run
Գեյմփլեյ
Խաղը պատմում է մի քանի սիրողական հետ հետազոտողների մասին, ովքեր փորձում են գողանալ տաճարի թալիսմանը, որը պահպավում է կապիկների կողմից։ Խաղացողը ղեկավարում է հետազոտողին հասարակ ժեստերի միջոցով, ինչպես նաև սարքավորման այս ու այն կողմ թեքմամբ։ Խաղի նպատակն է՝ վազել, որքան հնարավոր է հեռու և թույլ չտալ որ կապիկները բռնեն հերոսին։
Խաղում չկա վերջնակետ կամ փուլեր, անհրաժեշտ է վազել, որքան հնարավոր է հեռու հաղթահարելով արգելքները ցատկելով, սահելով կամ փոփոխելով վազքի ուղղությունը։ Խաղում անցած ճանապարհը հաշվարկվում է տաճարից դուրս գալու պահից։ Խաղի հետ սկզբից խաղացողին հետապնդում են կապիկները։ Խաղի ընթացքում անհրաժեշտ է թեքել սարքը աջ կամ ձախ խաղային միավորներ հավաքելու համար։
Խաղային գումարով կարելի է ակտիվացնել պատահական հայտնվող բոնուսներ՝ մագնիս, անխոցելիություն, արագացում կամ ավելի թանկարժեք խաղային գումարներ։ Հետագայում այս բոնուսները կարելի է հզորացնել։ Ինչպես նաև, խաղային գումարով կարելի է գնել կերպարներ, վերակենդանացման բոնուսներ։
Սյուժե
Temple Run խաղի դեպքերը զարգանում են հետազոտողների խմբի մասին, որոնցից մեկը տաճարից գողանում է թալիսմանը, և խաղացողի ղեկավարության ներքո փորձում է ազատվել կապիկների հետազոտումից, ովքեր ցանկանում են ուտել հետազոտողին ։ Խաղում առկա կերպարները իրարից տարբերվում են միայն արտաքին տեսքով և ձայնով։
Մշակում
Temple Run խաղը մշակվել է ամուսիններ՝ Կիտ Շեպերդի և Նատալիա Լուկյանովի կողմից։ Սկզբանական շրջանում խաղն արժեր 99 ցենտ, սակայն ավելի ուշ խաղը սկսվեց տարածվել freemium մոդելով։ Մշակողների եկամուտը ապահովում են խաղային գումարի վաճառքից։ Սկզբնական շրջանում խաղը հասանելի էր միայն App Store-ում, ավելի ուշ հասանելի դարձավ նաև Google Play-ում։ 2012 թվականի հունվարին Imangi Studios-ը իր ֆեյսբուքյան էջում հրապարակում կատարեց, որում նշվում էր, որ Android օպերացիոն համակարգի համար նախատեսված տարբերակը, կթողարկվի 2012 թվականի փետրվարի։ Արդյունքում խաղը թողարկեց մեկ ամիս ավելի ուշ ։
Խաղի երկրորդ տարբերակը, Temple Run 2-ը թողարկվեց 2013 թվականի հունվարի 17-ին առանց նախնական ցուցադրության, սակայն ընդամենը չորս օրվա ընթացքում խաղը ներբեռնվեց ավելի քան 20 միլլիոն անգամ ։
Հայտնիություն
Խաղը App Store-ում առաջին անգամ թողարկվեց 2011 թվականի օգոստոսին և սկսեց հավաքել մեծ հայտնիություն։ Ստեղծվել են խաղի մի շարք կրկնօրինակներ՝ Temple Guns և Temple Jump։ Խաղի հայտնիությունը դրդեց մշակողներին հնարավորինս արագ ստեղծել խաղի տարբերակը նաև Android օպերացիոն համակարգի համար։ Android-ի համար մշակված տարբերակը թողարկումից հետո, երեք օրվա ընթացքում ներբեռնվեց ավելի քան միլլիոն անգամ։ Ընդհանուր առմամբ, 2013 թվականի մարտի տվյալներով խաղը ներբեռնվել էր ավելի քան 180 միլլիոն անգամ ։ Խաղը 2013 թվականին Kids Choise Awards կատեգորիայիում զբաղեցրել է առաջին հորիզոնականը։
Կատեգորիա:Համակարգչային խաղեր Կատեգորիա:Համակարգչային խաղեր այբբենական կարգով Կատեգորիա:Համակարգչային խաղեր ըստ ժանրի Կատեգորիա:Ստուդիաներ
Կախարդված Մեռլինը (նկար)
«Կախարդված Մեռլինը» (The Beguiling of Merlin), անգլիացի գեղանկարիչ, պատկերազարդող և պրեռաֆայելիտների սերնդի կարկառուն ներկայացուցիչ Էդվարդ Քոլի Բյորն-Ջոնսի նկարը։ Հեղինակը կտավը վրձնել է 1872 թվականից 1877 թվականներին։ Յուղաներկով կտավի չափերն են՝ 186 × 111 սմ։ «Կախարդված Մեռլինը» ստեղծագործությունն այսօր պահպանվում և ցուցադրվում է Լեդի Լևեր պատկերասրահում (Պորտ Սանլայթ, Անգլիա, Միացյալ Թագավորություն)։
Կտավը պատվիրել է անգլիացի նավատեր, կոլեկցիոներ և մեկենաս Ֆրեդերիկ Ռիչարդս Լեյլանդը։
Սյուժե
Էդվարդ Քոլի Բյորն-Ջոնսն իր «Կախարդված Մեռլինը» ստեղծագործությունը վրձնել է Արթուր արքայի լեգենդից ներշնչված։ Լճի տիրակալուհին գայթակղում է Մեռլինին։ Խաբելով հասնում է նրան, որ բացահայտում է Մեռլինի հրաշագործության գաղտնիքը։ Լճի տիրակալուհին սովորում է կախարդությունը, որից հետո օգտագործելով իր կախարդական ունակությունները, փորձում է Մեռլինի տեղը զբաղեցնել ու ու թիավարել լեռան տակ։
Ստեղծման պատմություն
Նկարը պատվիրվել է 1860 թվականին անգլիացի կոլեկցիոներ ու մեկենաս Ֆրեդերիկ Ռիչարդս Լեյլանդի կողմից։ Սակայն հեղինակը «Կախարդված Մեռլինը» կտավի վրա սկսեց աշխատել 1872 թվականից։ 1874 թվականին ավարտում է գլխավոր կերպարների մարմինները։ Մեռլինի դեմքը նկարում է, որպես բնորդ կեցվածք ընդունած հունական արմատներով անգլիացի նկարչուհի Մարիա Զամբակոյից ։ Վերջինս Էդվարդ Քոլի Բյորն-Ջոնսի սիրեցյալն էր և մոդելը 1866 թվականից 1872 թվականներին։ Նկարիչը կրքից ամբողջությամբ խելագարության էր հասնում, որի պատճառով էլ բացատրվում է նկարի խորությունն ու վառ գունավորումը. Էդվարդը նկարում իր անձնական վերապրումներն է վրձնել։
Կա մի վարկած նույնպես, ըստ որի, Լճի տիրակալուհու կերպարի համար կեցվածք է ընդունել Ուիլյամ Մորիսի կինը՝ պրեռաֆայելիտների գեղեցկության մարմնացում ու իդեալ համարվող Ջեյն Մորիսը ։
Օսկար Ուայլդը «Կախարդված Մեռլինը» ստեղծագործությունն անվանել է «լիակատար կախարդություն»։
Արտաքին հղումներ
Կատեգորիա:1872 նկարներ Կատեգորիա:Էդվարդ Քոլի Բյորն-Ջոնսի նկարներ Կատեգորիա:Լեդի Լևեր պատկերասրահի նկարներ Կատեգորիա:Մեծ Բրիտանիայի արվեստ
Եկեղեցական զգեստ
Եկեղեցական զգեստ, եկեղեցական հանդերձ, խորհրդաբանական իմաստ ունեցող, դեռևս Հին կտակարանով ավանդված քահանայական հանդերձանք։ Ինչպես ընդհանրական եկեղեցում, այնպես էլ նրա անքակտելի մաս կազմող Հայաստանյայց առաքելական եկեղեցում հնուց ի վեր գործածվել են եկեղեցական զանազան զգեստներ, որոնք իրենց ձևով ու նշանակությամբ տարբերվել են աշխարհիկ հագուստներից։
Եկեղեցական զգեստները դարերի ընթացքում ենթարկվել են մասնակի փոփոխությունների՝ ձևի կամ նյութի առումով, այնուհետև մնացել են անփոփոխ ընդհուպ մինչև մեր օրերը։
Հայ եկեղեցում գործածվող եկեղեցական զգեստներն ըստ օգտագործման կերպի կարելի է բաժանել երկու տեսակի՝ ընդհանուր զգեստներ և աստվածապաշտական զգեստներ։